મહેશ ભટ્ટ ટીવી-સિરિયલ ‘નામકરણ’ શરૂ કરી રહ્યા છે અને તેઓ કહે છે કે આ સિરિયલ તેમણે કોઈને ઇમ્પ્રેસ કરવા માટે નહીં, પરંતુ દર્શકોનાં દિલ સુધી પહોંચવા માટે બનાવી છે. આ એક ફિક્શન શો છે, જેમાં દસ વર્ષની અવનિની વાત કરવામાં આવી છે. અવનિ કોઈ પણ નવી વસ્તુ જાણવા માટે ખૂબ જ ઉત્સુક રહે છે અને તે ખૂબ જ જલદી બધી બાબતો ગ્રહણ કરી લેતી હોય છે, પરંતુ તે પ્રસંગોપાત્ત સવાલો પણ કરતી હોય છે જે સોસાયટી સામે પડકારરૂપ હોય છે. આ વિશે મહેશ ભટ્ટ કહે છે, ‘અમે કોઈને ઇમ્પ્રેસ કરવાનો પ્રયત્ન નથી કર્યો, પરંતુ દર્શકોનાં દિલને સ્પર્શ કરવાનો પ્રયત્ન કર્યો છે. અત્યારના સમયમાં લોકો દર્શકોને ઇમ્પ્રેસ કરવા માગતા હોય છે, પરંતુ હું તેમનાં દિલ સુધી પહોંચવા માગું છું.’